**Zimný Pohár ObFZ Prešov.**

Súťaž, ktorú dobrovoľne vytvoria prihlásene futbalové kluby okresov Prešov a Sabinov zaradené v súťažiach dospelých ObFZ v ročníku 2018/2019.

**Účel:**

- rozvoj futbalu v kluboch na úrovni  ObFZ Prešov,

- zastupovať záujmy futbalových klubov (ďalej už FK),

- rozvoj futbalu v podmienkach zimnej časti, aktuálne pomáhať už fungujúcim FK v súťažiacich v rámci ObFZ,

- zamedziť rozpadu FK, zabezpečiť hráčom adekvátnu zimnú prípravu.

Výhody zaregistrovania klubu do súťaže:

- FK nemusí hľadať voľnú hraciu plochu, ani voľný termín a čas pre svoje stretnutia,

- čiastočné odbremenenie FK od nákladov za využívanie ihrísk s UT,

- FK odpadá starosť so zabezpečením rozhodcov na svoje stretnutia,

- výdavky FK na odmeny pre delegované osoby.

Stretnutia sa odohrajú v zimnom období v termíne január 2019 do marec 2019 na ihriskách s UT v mestách: Sabinov, Lipany

Stretnutia sa odohrajú v skupinách „každý s každým“ a víťazi skupín postupujú do vyraďovacej časti o víťaza „Zimný pohár ObFZ Prešov“. V konečnom dôsledku o spôsobe odohrania stretnutí rozhodne ŠTK ObFZ na základe počtu prihlásených družstiev. Náklady spojené s prenájmom umelej hracej plochy bude hradené v pomere 75% - FK a 25% ObFZ. Náklady FK pôjdu cez ZF. Na stretnutia tejto súťaže rozhodcov obsadzuje KR ObFZ a odmeny delegovaných osôb uhrádza v plnej výške ObFZ.

Prihlášky sa podávajú do 12.11.2018.

**O umiestnení družstva v skupine rozhoduje:**

* 1. počet získaných bodov v jednotlivých stretnutiach(víťazstvo – 3 body, remíza – 1 bod, prehra – 0 bodov)
  2. vzájomné stretnutia
  3. gólový rozdiel zo všetkých stretnutí
  4. viac strelených gólov
  5. žreb

**Hrací čas**:

2 x 40 minút s prestávkou 5 minút.

**Striedanie**:

8 striedaní v jednom stretnutí (vrátane brankára, opakované vrátenie do hry). Tieto striedania sa môžu realizovať len v 4 prerušeniach hry (polčas sa do prerušenia nezapočítava)! Hráč, ktorý bol vystriedaný, sa smie vrátiť späť do hry.

**Štart hráčov:**

1. Nastúpiť môžu len hráči s platným RP príslušného klubu, ktoré odovzdajú R pred stretnutím. V prípade, že je hráč (slovenský) na skúške, družstvo sa preukáže písomným súhlasom (tlačivo je vytvorené) materského klubu so štartom hráča v drese iného družstva, podpísaným štatutárom materského klubu a pečiatkou klubu. Toto tlačivo sa odovzdá pred stretnutím R. Bez potvrdeného súhlasu R takéhoto hráča nepripustí na stretnutie. Zahraniční hráči, ktorí majú v súčasnosti materský klub v zahraničí môžu nastúpiť aj bez súhlasu materského klubu, ale musia predložiť doklad totožnosti (pas, ....). Platí pravidlo, že jeden hráč môže štartovať iba za jedno družstvo v tejto súťaží a najviac traja cudzí hráči v jednom stretnutí!

2. Nastúpiť môžu aj dorastenci, ktorí dovŕšili 16 rokov. Za štart takéhoto hráča plne zodpovedá klub!

3. Nominácia na stretnutie vytvorená v ISSF systéme (ZIMNÝ POHÁR OBFZ PREŠOV) najneskôr 20 min. pred UHČ(ako v majstrovskej súťaži). Papierová forma by sa urobila len v prípade, ak by ISSF systém nefungoval. Hráča, ktorého ISSF systém nedovolí napísať do súpisky (hráč je na skúške z iného klubu), napíše rozhodca do poznámky v zápise.

4. Hráči na umelej tráve môžu nastúpiť na stretnutie len v obuvi na to určenej (lisované kopačky, turfy….), hráči v kopačkách s vymeniteľnými štupľami nebudú pustení na hraciu plochu – rozhodcovia pred stretnutím a počas striedaní skontrolujú obuv hráčov jednotlivých družstiev.

5. Organizátor ObFZ Prešov nie je zodpovedný za zdravotné, resp. úrazové poistenie hráčov, ktoré je plne v réžii zúčastnených družstiev.

6. Všetci hráči sú povinní nosiť chrániče a štulpne viditeľne na spodnom odeve, hráč bez chráničov nebude pripustený k hre! Mužstvo je povinné nastúpiť v dresoch. Trenírky nie sú povinnou výbavou.

7. **Upozorňujeme FK**, aby si pred jednotlivými stretnutiami spresnili farbu dresov, v akých v konkrétnom stretnutí proti sebe nastúpia. Právo výberu farby dresov má družstvo, vyžrebované ako domáce – prvé.

8. **Striktne dodržanie UHČ!**  Družstvá musia byť pripravené na stretnutie 10 min. pred ÚHČ (prezlečené, nominácie hráčov), kto nebude na hracej ploche v čase UHČ, za každé začaté meškanie ÚHČ do 5min súper získa výhodu pokutový kopu ihneď na začiatku stretnutia, pri viac ako 5 min. súper získava 2 pokutové kopy. V prípade, že stretnutie sa nezačne v ÚHČ z viny oboch mužstiev pokutové kopy sa anulujú do 5 minút a prvý polčas bude skrátený a skončí podľa rozpisu.

9. V prípade nerozhodného výsledku v semifinále a finále sa stretnutie nepredlžuje, ale ihneď nasledujú kopy na bránu zo značky pokutového kopu po 5.

**Lopty**: družstvo, vyžrebované ako domáce, je povinné zabezpečiť na stretnutie 3 lopty

**Zdravotná služba**: zdravotnú službu si zabezpečujú zúčastnené družstvá vo vlastnej réžii

**Občerstvenie**: každé družstvo vo vlastnej réžii

**Šatne:** každé družstvo si to rieši vo vlastnej réžii cez správcu: UT Sabinov – p.Novotný: 0918 107 568

UT Lipany – p.Varecha: 0908 656 352

**Disciplinárne postihy:**

1. zastavenie činnosti na 1 stretnutie po 3.ŽK, bez poplatku

2. zastavenie činnosti na 1 stretnutie po 2.ŽK v zápase a následnom vylúčení, bez poplatku (ŽK sa nezapočítajú).

3. zastavenie činnosti po ČK, výšku trestu za ČK určí DK ObFZ v zmysle Disciplinárneho poriadku, poplatok 10,- €.

4. Vylúčenie z turnaja pri porušení SP čl.82/d. Odstúpenie na DK ObFZ.

5. Za prípadné škody na zariadeniach ihrísk a šatní plne zodpovedajú zúčastnené družstvá.

**ŠTK ObFZ si vyhradzuje možnosť zmeny termínu stretnutia v prípade mimoriadnej situácie, resp. kolízie stretnutí.**

HRACIE ČASY: je potrebné bezpodmienečne dodržiavať!

**UT Sabinov: 20.1.2019, 27.1.2019, 3.2.2019, 10.2.2019**

1.stretnutie: 8.00 – 8.40, 5.min. prestávka, 8.45 – 9.25

2.stretnutie: 9.30 – 10.10, 5.min prestávka, 10.15 – 10.55

3.stretnutie: 11.00 – 11.40, 5.min. prestávka, 11.45 – 12.25

**UT Lipany: 10.2.2019, 17.2.2019, 24.2.2019**

1.stretnutie: 8.30 – 9.10, 5.min. prestávka, 9.15 – 9.55

2.stretnutie: 10.00 – 10.40, 5.min prestávka, 10.45 – 11.25

3.stretnutie: 11.30 – 12.10, 5.min. prestávka, 12.15 – 12.55

4.stretnutie: 13.00 – 13.40, 5.min. prestávka, 13.45 – 14.25

**Dohoda o striedavom štarte hráča v Zimnom pohári ObFZ Prešov**

**Hráč: ............................................................................** – registračné číslo: ....................

Súhlas hráča na striedavý štart.

V ........................, dňa ....................... .................................................................... podpis hráča na striedavý štart

**Materský klub**

Názov/Obchodné meno:

V mene ktorého koná: ............................................... – funkcia štatutár

**Klub družstva na striedavý štart**

Názov/Obchodné meno:

V mene ktorého koná: ................................................ – funkcia štatutár

(1) Táto dohoda sa uzatvára na súťaž Zimny pohár ObFZ 2019, je vyhotovená v dvoch vyhotoveniach s platnosťou originálu..

(2) Strany dohody vyhlasujú, že si túto dohodu prečítali, jej obsahu porozumeli, ďalej vyhlasujú, že je uzatvorená po ich vzájomnej dohode slobodne a zrozumiteľne, a na znak súhlasu s ňou ju podpísali svojimi vlastnoručnými podpismi.

**Materský klub:**  **Klub družstva na striedavý štart:**

........................................ ........................................

Materský klub - podpis Klub družstva na striedavý štart - podpis

štatutár/predseda/konateľ štatutár/predseda/konateľ

........................................ ........................................

Materský klub Klub družstva na striedavý štart

pečiatka pečiatka

V ....................., dňa ........................ V............................, dňa........................